Document ID: /fineweb-2-swissfilter-quality_10-filterrobots/filtered/02038.jsonl.gz/859

Chantun - Sviz vul in administratur apostolic sco successur da Huonder
La baselgia chantunala da Sviz na vesa nagin motiv da metter en dumonda l'uvestgieu da Cuira e da vulair stgaffir in uvestgieu da Turitg. I na dettia nagina basa da discussiun per ina tala pretensiun, scriva la baselgia chantunala.
Pli impurtant saja da discutar la successiun da l'uvestg Vitus Huonder. Quai saja bler pli decisiv. En quest connex fa a savair il vicari general per la Svizra centrala, Martin Kopp, ch'el giavischass l’emprim per intgins onns in administratur apostolic sco successur da Vitus Huonder. Quai per ch’i dettia puspè fidanza e pasch en l'uvestgieu.